སྲིད་བློན་ཁའོ་ལི་ཡིས་ད་རུང་ནན་གྱིས་བསྟན་དོན།ཙུང་ཐུང་ཨོ་བྷ་མ་ནས་ཀྲུའུ་ཞི་ཞིས་ཅིན་ཕིང་གིས་ཟླ༩བར་ཨ་རིར་རྒྱལ་དོན་འཚམས་འདྲི་གནང་་བར་རེ་ལྟོས་ཆེན་པོ་བཅིངས་ཡོད་པ་དང་།ཀྲུའུ་ཞི་ཞིས་ཅིན་ཕིང་དང་ལྷན་དུ་རྒྱལ་ཁབ་གཉིས་ཀྱིས་སེམས་ཁུར་ཆེ་བའི་གནད་དོན་ཐད་ལྟ་བ་བརྗེ་རེས་བྱ་རྒྱུར་སྒུག་ཡོད་ཚུལ་བསྟན་ལ།སྐབས་དེ་དུས་ཁྱེད་དང་ཙུང་ཐུང་ཨོ་བྷ་མ་གཉིས་མཇལ་འཛོམས་བྱུང་ན་རྒྱལ་ཁབ་གཉིས་ཀྱི་འབྲེལ་བ་སྔར་བས་ཇེ་བཟང་དུ་འགྲོ་ངེས་པ་དང་།ཨ་རིའི་ཕྱོགས་ཀྱིས་ད་ནས་ཐེངས་དེའི་མཇལ་འཛོམས་ལ་གྲ་སྒྲིག་བྱ་བཞིན་ཡོད་པ་དང་།ཀྲུང་གོར་མཐུན་སྦྱོར་དང་མཉམ་ལས་བཟང་པོ་བྱ་རྒྱུ་ཡིན་པར་བསྟན།